Keywords

Summary



Keywords

1. Aplinka – Tam tikrų projektų poveikio aplinkai vertinimas – Direktyva 85/337

(Tarybos direktyvos 85/337, iš dalies pakeistos Direktyva 97/11, 2 straipsnio 1 dalis, 4 straipsnio 1 dalis ir I priedo 10 punktas)

2. Aplinka – Tam tikrų projektų poveikio aplinkai vertinimas – Direktyva 85/337

(Tarybos direktyvos 85/337, iš dalies pakeistos Direktyva 97/11, 2 straipsnio 1 dalis, 4 straipsnio 1 dalis ir I priedas)

3. Aplinka – Tam tikrų projektų poveikio aplinkai vertinimas – Direktyva 85/337

(Tarybos direktyvos 85/337, iš dalies pakeistos Direktyva 97/11, 2 straipsnio 1 dalis, 4 straipsnio 1 dalis ir II bei III priedai)

Summary

1. Atliekų šalinimo sąvoka Direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos Direktyva 97/11/EB, prasme yra savarankiška, ir jos turinys turi visiškai atitikti direktyvos siekiamą tikslą, kuris, kaip matyti iš jos 2 straipsnio 1 dalies, yra užtikrinti, jog prieš duodant leidimą vykdyti projektus, kurie gali daryti reikšmingą poveikį aplinkai, būtent dėl savo pobūdžio, masto ar vietos, reikalaujama įvertinti jų poveikį aplinkai. Todėl ši sąvoka nėra tapati atliekų šalinimo sąvokai Direktyvos 75/442, iš dalies pakeistos Direktyva 91/156/EEB ir Sprendimu 96/350/EB prasme, ir lato sensu ją reikia suprasti kaip apimančią visus būdus, kuriais atliekos arba šalinamos tiesiogine šio žodžio prasme, arba panaudojamos.

Todėl įrenginys, kuriuo elektra gaminama deginant kurą ir biomasę ir kurio galingumas viršija 100 t per dieną, priskiriamas įrenginiams, šalinantiems nepavojingas atliekas jas deginant arba chemiškai tvarkant, kaip numatyta Direktyvos 85/337 I priedo 10 punkte. Prieš suteikiant leidimą vykdyti šią veiklą, jam turėtų būti taikoma poveikio aplinkai vertinimo procedūra, nes pagal šios direktyvos 2 straipsnio 1 dalį ir 4 straipsnio 1 dalį I priede išvardyti projektai turi būti sistemingai vertinami.

(žr. 44–45 punktus)

2. Priimdama nacionalinės teisės aktus, leidžiančius išvengti, kad pavojingų ir nepavojingų atliekų panaudojimo projektams, kurių galingumas viršija 100 t per dieną ir kurie išvardyti Direktyvos 85/337 dėl tam tikrų valstybės ir privačių projektų poveikio aplinkai vertinimo, iš dalies pakeistos Direktyva 97/11/EB, I priede, būtų taikoma jos 2 straipsnio 1 dalyje ir 4 straipsnio 1 dalyje numatyta poveikio aplinkai vertinimo procedūra, jeigu jiems buvo taikyta supaprastinta leidimo išdavimo procedūra pagal Direktyvos 75/442/EEB dėl atliekų, iš dalies pakeistos Direktyva 91/156/EEB ir Sprendimu 96/350/EB, 11 straipsnį, valstybė narė neįvykdo įsipareigojimų pagal Direktyvą 85/337.

(žr. 50 punktą)

3. Valstybėms narėms suteikta galimybė nustatyti kriterijus ir (arba) ribas, pagal kurias būtų galima nustatyti, kuriuos Direktyvos 85/337 dėl tam tikrų valstybės ir privačių projektų poveikio aplinkai vertinimo, iš dalies pakeistos Direktyva 97/11/EB, II priede nurodytus projektus reikia vertinti. Vis dėlto valstybėms narėms suteiktą diskreciją riboja šios direktyvos 2 straipsnio 1 dalyje įtvirtinta pareiga vertinti projektus, kurie gali daryti reikšmingą poveikį aplinkai, be kita ko, dėl savo pobūdžio, masto ar vietos. Todėl, nustatydamos ribas ir (arba) kriterijus, valstybės narės turi atsižvelgti ne tik į projektų mastą, bet ir į jų pobūdį bei vietą. Be to, pagal Direktyvos 85/337 4 straipsnio 3 dalį valstybės narės, nustatydamos ribas ar kriterijus, turi atsižvelgti į atrankos kriterijus, išvardytus šios direktyvos III priede.

Todėl neįtraukiant atliekų panaudojimo pagal supaprastintą procedūrą įrenginių projektų poveikio aplinkai vertinimo, kurį reikia atlikti prieš kompetentingai valdžios institucijai ar institucijoms priimant sprendimą, suteikiantį teisę užsakovui vykdyti projektą, nacionalinės teisės akte nebuvo atsižvelgta į visus Direktyvos 85/337 III priede išvardytus atrankos kriterijus. Todėl šiame nacionalinės teisės akte įtvirtintas kriterijus, susijęs tik su supaprastintų procedūrų įgyvendinimu, siekiant išvengti, kad atliekų panaudojimo įrenginiams, išvardytiems Direktyvos 85/337 II priedo 11 punkto b dalyje, būtų taikoma poveikio aplinkai vertinimo procedūra, neatitinka minėtų direktyvoje įtvirtintų reikalavimų, nes dėl to gali būti poveikio aplinkai vertinimas gali būti netaikomas tiems projektų, kurių poveikis aplinkai dėl jų masto arba vietos gali būti reikšmingas.

(žr. 53–55, 58–59 punktus)